rejauldu/bengali-wikipedia huggingface dataset:
মেক্সিকান যুক্তরাষ্ট্র বা সাধারণ নামে মেক্সিকো, উত্তর আমেরিকার একটি যুক্তরাষ্ট্রীয় সাংবিধানিক প্রজাতন্ত্র। এই দেশের উত্তর সীমান্তে অবস্থিত মার্কিন যুক্তরাষ্ট্র, দক্ষিণ ও পশ্চিমে প্রশান্ত মহাসাগর, দক্ষিণ-পূর্বে গুয়াতেমালা, বেলিজ ও ক্যারিবিয়ান সাগর এবং পূর্বে মেক্সিকো উপসাগর অবস্থিত। প্রায় দুই মিলিয়ন বর্গ কিলোমিটারজুড়ে অবস্থিত মেক্সিকো আয়তনের বিচারে দুই আমেরিকার পঞ্চম বৃহত্তম রাষ্ট্র তথা বিশ্বের চতুর্দশ বৃহত্তম স্বাধীন রাষ্ট্র। দেশের জনসংখ্যা প্রায় ১১১ মিলিয়ন, জনসংখ্যার বিচারে মেক্সিকো বিশ্বের একাদশ জনবহুল রাষ্ট্র।   প্রাককলম্বিয়ান মধ্য আমেরিকায় ইউরোপীয়দের আগমনের পূর্বেই ওলমেক, তোলতেক, তিওতিহুয়াকান, মায়া ও আজটেক সভ্যতার মতো একাধিক উন্নত সভ্যতা বিকাশ লাভ করেছিল। ১৫২১ সালে স্পেন  নিউ স্পেন প্রতিষ্ঠা করে। এই দেশটিই পরে মেক্সিকো উপনিবেশে পরিণত হয়। ১৮২১ সালে এক স্বাধীনতা যুদ্ধের মাধ্যমে মেক্সিকো স্বাধীনতা অর্জন করে। মেক্সিকোর স্বাধীনতা-উত্তর পর্যায় ছিল অর্থনৈতিক অস্থিরতা, অঞ্চল হস্তচ্যুত হওয়া, গৃহযুদ্ধ এবং বৈদেশিক হস্তক্ষেপ, দুটি সাম্রাজ্য ও দুটি দীর্ঘ আভ্যন্তরীণ একনায়কতন্ত্রের ইতিহাস। সর্বশেষ একনায়কতান্ত্রিক শাসনের শেষে ১৯১০ সালে সংঘটিত হয় মেক্সিকান বিপ্লব। এই বিপ্লবের ফলে ১৯১৭ সালের সংবিধান এবং দেশের বর্তমান রাজনৈতিক ব্যবস্থার উত্থান হয়। একটি আঞ্চলিক শক্তি এবং ১৯৯৪ সাল থেকে অর্গ্যানাইজেশন ফর ইকোনমিক কো-অপারেশন অ্যান্ড ডেভেলপমেন্ট (ওইসিডি)-এর একমাত্র লাতিন আমেরিকান দেশ মেক্সিকো উচ্চ মধ্য-আয়ের দেশ হিসেবে দঢ়ভাবে প্রতিষ্ঠিত। মেক্সিকোকে সদ্য শিল্পায়িত দেশ হিসেবেও অভিহিত করা হয়। জিডিপির বিচারে মেক্সিকো বিশ্বের একাদশ বৃহত্তম অর্থব্যবস্থা। এ ছাড়াও আন্তর্জাতিক অর্থ তহবিলের হিসেবে মাথাপিছু জিডিপির বিচারে লাতিন আমেরিকার বৃহত্তম রাষ্ট্র। দেশের অর্থব্যবস্থা মেক্সিকোর নর্থ আমেরিকান ফ্রি ট্রেড অ্যাগ্রিমেন্ট (নাফটা) সহযোগীদের সঙ্গে ওতপ্রোতভাবে জড়িত। বর্তমানে মেক্সিকো বিশ্বের এক উত্থানশীল শক্তি হওয়া সত্ত্বেও অসম আয়বণ্টন ও ড্রাগ-সংক্রান্ত হিংসার ঘটনা দেশের অন্যতম প্রধান সমস্যা বলে বিবেচিত হয়। এটি ল্যাটিন আমেরিকার সবচেয়ে উত্তরে ও সবচেয়ে পশ্চিমে অবস্থিত দেশ, এবং পৃথিবীর বৃহত্তম স্পেনীয় ভাষাভাষী রাষ্ট্র। দেশটির সরকারি নাম মেক্সিকান যুক্তরাষ্ট্র। মেক্সিকোর অধিবাসীরা দেশটিকে অনেক সময়  মেক্সিকান প্রজাতন্ত্র, এই নামটি সরকারিভাবে স্বীকৃত নয়।  মেক্সিকোর সরকারব্যবস্থা মার্কিন যুক্তরাষ্ট্রের মতোই তিনটি শাখায় বিভক্ত–নির্বাহী, আইন প্রণয়নকারী এবং বিচার। কিন্তু মেক্সিকোতে নির্বাহী শাখাটি অপর দুইটি শাখার উপর অনেক বেশি আধিপত্য বিস্তার করে। ফলে মেক্সিকোর রাষ্ট্রপতি দেশের রাজনৈতিক ব্যবস্থা অনেকাংশেই নিয়ন্ত্রণ করেন। বিংশ শতাব্দীর অধিকাংশ সময় ধরে একটি মাত্র রাজনৈতিক দল ইনস্টিটিউশনাল রেভ্যুলিউশনারি পার্টি ক্ষমতা দখল করে রেখেছিল। ২০০০ সালে এসে প্রথমবারের মতো এর প্রার্থী রাষ্ট্রপতি নির্বাচনে পরাজিত হয়। সেইবার ন্যাশনাল অ্যাকশন পার্টির বিসেন্তে ফক্স জয়লাভ করেন।   তথ্যসূত্র   বিষয়শ্রেণী:মেক্সিকোর ইতিহাস
থাম্ব|তার প্রথম চলচ্চিত্রে সিতা দেবী: প্রেম সন্ন্যাস (১৯২৫) সীতা দেবী (১৯১২-১৯৮৩),  রেন স্মিথের কন্যা, তিনি ১৯১২ সালে জন্মগ্রহণ করেন। তিনি ভারতীয় নির্বাক চলচ্চিত্রের প্রথম দিকের তারকা।    পেশা  ডান|থাম্ব|200x200পিক্সেল| সীতা দেবী ১৯২৫ সালে  প্রেম সন্ন্যাস চলচ্চিত্রে ( দ্য লাইট অফ এশিয়া )  তার তিনটি সফল চলচ্চিত্র ছিল: দ্য লাইট অফ এশিয়া, সিরাজ, এবং প্রপঞ্চ পাস।  তার অন্য তিনটি সফল চলচ্চিত্র, বঙ্কিমচন্দ্র চট্টোপাধ্যায়ের জনপ্রিয় উপন্যাসগুলির উপর ভিত্তি করে নির্মিত দুর্গেশ নন্দিনী, কাপল কুন্ডাল এবং  কৃষ্ণকান্তের উইল।  অনেকেই বিশ্বাস করেন যে রেনে স্মিথ এবং তার বোন পার্সি স্মিথ বিকল্পভাবে 'সীতা দেবী' হিসাবে আবির্ভূত হন।    চলচ্চিত্রের তালিকা    প্রেম সন্ন্যাস (১৯২৫) (জার্মান শিরোনাম: ডাই লিচু এশিয়া, ইংরেজি শিরোনাম: এশিয়া অফ লাইট)   কৃষ্ণকান্তের উইল (১৯২৬)   দুর্গেশ নন্দিনী (১৯২৭)   সিরাজ (১৯২৮) (জার্মান শিরোনাম: দাশ গ্রাবামাল ইনার গ্রোসেন লেবে)   সরলা (১৯২৮) (হিন্দি শিরোনাম: স্বর্ণলতা)   মুঘল প্রিন্সের প্রেম (১৯২৮) (উর্দু শিরোনাম: আনরকালী; এছাড়াও 'রাজমহল নি রমণী')   ভ্রান্তি (১৯২৮) (ইংরেজি শিরোনাম: মিস্টেক)   কপাল কুণ্ডল (১৯২৯)   প্রপঞ্চ পাশ (১৯২৯) (ইংরেজি শিরোনাম: এ থ্রো অফ ডাইস, জার্মান শিরোনাম: শিক্সালসুফফেল)   ভারত রমণী (১৯৩০) (ইংরেজি শিরোনাম: দ্য এনঞ্চেন্ট্রেস অফ ইন্ডিয়া)   কাল পরিনয়া (১৯৩০)   তথ্যসূত্র    বহিঃসংযোগ          একটি থ্রো অফ ডাইস পুনঃ-প্রকাশের ওয়েবসাইট    Abasar.net থেকে বাংলা নিবন্ধ  বিষয়শ্রেণী:পশ্চিমবঙ্গের অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ব্রিটিশ ভারতীয় ব্যক্তি বিষয়শ্রেণী:বাঙালি অভিনেত্রী বিষয়শ্রেণী:১৯৮৩-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় নির্বাক চলচ্চিত্র অভিনেত্রী বিষয়শ্রেণী:ইঙ্গ-ভারতীয় ব্যক্তিত্ব বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী বিষয়শ্রেণী:ব্রিটিশ ভারতের অভিনেত্রী
থাম্ব|দ্য মেটামরফোসিস গ্রন্থের একটি প্রচ্ছদ" দ্য মেটামরফোসিস (, বাংলায় প্রায়ই রূপান্তর হিসাবে অনুবাদ হয়ে থাকে) ফ্রান্‌ৎস কাফকা রচিত একটি জার্মান ভাষার উপন্যাসিকা, যা ১৯১৫ সালে প্রথম জার্মানিতে প্রকাশিত হয়। এটি ২০শ শতকের জার্মান কথাসাহিত্যের আসামান্য কাজ হিসাবে উদ্ধৃত হয়ে থাকে এবং পশ্চিমা বিশ্বের কলেজ-বিশ্ববিদ্যালয়সমূহে গবেষণার বিষয়।  গল্পের কাহিনি গ্রেগর সামসা নামের একজন ভ্রাম্যমাণ বিক্রয়কর্মীর নিদ্রাভঙ্গের পর নিজেকে একটি পতঙ্গে রূপান্তরিত অবস্থায় আবিস্কারের বর্ণনার মধ্য দিয়ে শুরু হয়। যদিও গ্রেগরের এই আকস্মিক রূপান্তরের কারণ গল্পে অব্যাখ্যত থাকে।   চরিত্রসমূহ   গ্রেগর সামসা  গ্রেটা সামসা (গ্রেগরের বোন)  জনাব সামসা (গ্রেগরের বাবা)  জনাবা সামসা (গ্রেগরের মা)   অন্যান্য মাধ্যমে অভিযোজন   চলচ্চিত্র  এই গল্পের বিভিন্ন চলচ্চিত্র সংস্করণ রয়েছে, যার বেশিরভাগ স্বল্পদৈর্ঘ্য চলচ্চিত্র:  জ্যান নেমক কর্তৃক একটি ১৯৭৫-এর টিভি সংস্করণ  ক্যারোলিন লিফ কর্তৃক একটি ১৯৭৭-এর অ্যানিমেশন   জিম গডার্ড এবং স্টিভেন বারকোপ কর্তৃক একটি ১৯৮৭-এর টিভি চলচ্চিত্র  কার্লোস অ্যাটানেস কর্তৃক একটি ১৯৯৩-এর ভিডিও  "ডি ফুওয়ান্ডলুঙ্গ" (২০১৩) শীর্ষক  একটি বুলগেরিয়ান ব্যাখ্যা   তথ্যসূত্র    বহিঃসংযোগ       দ্য মেটামরফোসিস  – দ্য কাফকা প্রোজেক্ট  অনলাইন সংস্করণ  ডি ফুওয়ান্ডলুঙ্গ – ডিগবিড (লেখা, পিডিএফ, এইচটিএমএল)   The Metamorphosis, translated 2009 by Ian Johnston of Malaspina University-College, Nanaimo, BC  , ডেভিড ওয়াইলি কর্তৃক অনুবাদকৃত   (Ian Johnston translation)  দ্য মেটামরফোসিস নিয়ে ভ্লাদিমির রাদোকোভের বক্তৃতা   ধারাভাষ্য  ইংরেজিতে গল্প অনুবাদের অসুবিধা বিষয়ে পাঠ  বিষয়শ্রেণী:১৯১৫-এর উপন্যাস বিষয়শ্রেণী:অস্তিত্ববাদী উপন্যাস বিষয়শ্রেণী:ফ্রান্‌ৎস কাফকার ছোটগল্প বিষয়শ্রেণী:উপন্যাসিকা বিষয়শ্রেণী:মরণোত্তর প্রকাশিত উপন্যাস বিষয়শ্রেণী:অ্যাবজোর্ডিস্ট কথাসাহিত্য বিষয়শ্রেণী:আধুনিক উপন্যাস বিষয়শ্রেণী:চলচ্চিত্রে অভিযোজিত ছোটগল্প
কো ইকেদা (, ; জন্ম: ৪ জুলাই ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  ২০১৯ সালে, ইকেদা জাপান অনূর্ধ্ব-১৮ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন কো ইকেদা ২০০১ সালের ৪ঠা জুলাই তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইকেদা জাপান অনূর্ধ্ব-১৮ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।  তথ্যসূত্র  বহিঃসংযোগ              বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:ইয়োকোহামা এফ মারিনোসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জে৩ লিগের খেলোয়াড়
আফজাল গঞ্জ মসজিদ (আফজালগঞ্জ মসজিদ এবং আফজলগঞ্জ মসজিদ নামেও পরিচিত) তেলেঙ্গানা, ভারতের হায়দ্রাবাদ-এর আফজালগঞ্জে অবস্থিত একটি মসজিদ। নিজামের নতুন প্রতিষ্ঠানের সাথে শহরটিকে সংযোগকারী নয়াপুল নির্মাণের পর ১৮৬৬ সালে হায়দ্রাবাদের পঞ্চম নিজাম আফজাল-উদ-দৌলাহ এই মসজিদটি নির্মাণ করেন।   পটভূমি  আফজাল-উদ-দৌলাহ এই মসজিদের নির্মাণ কাজ শুরু করেন এবং এর নির্মাণে ১ লাখ খরচ হয়। এর নির্মাণ সম্পন্ন হওয়ার পর, মসজিদটি শহরের দ্বিতীয় বৃহত্তম মসজিদে পরিণত হয়। সেখানে মক্কা মসজিদ ছিল বৃহত্তম।  মসজিদটি কুতবশাহী পুনরুজ্জীবন শৈলীতে নির্মিত। তবে, এতে পাঁচটি খিলানের পরিবর্তে তিনটি খিলান রয়েছে; আয়তাকার হলের সামনের কোণে দুটি মিনারের দেখা যায়। মিনারগুলোর উপরে গম্বুজ এবং ফিনিয়াল রয়েছে, এবং সম্মুখভাগ প্লাস্টারের কাজ দিয়ে সজ্জিত।   আরও দেখুন   thumb|আফজল গঞ্জ মসজিদ  ভারতে ইসলাম  তেলেঙ্গানার মসজিদের তালিকা  তথ্যসূত্র   বহিঃসংযোগ   বিষয়শ্রেণী:১৯ শতকের ভারতের মসজিদ বিষয়শ্রেণী:ভারতে মিনারযুক্ত মসজিদ ভবন বিষয়শ্রেণী:১৮৬০-এর দশকে সম্পন্ন হওয়া মসজিদ বিষয়শ্রেণী:হায়দ্রাবাদ, ভারতের মসজিদ বিষয়শ্রেণী:কুতবশাহী স্থাপত্য বিষয়শ্রেণী:১৮৬৬-এ সম্পন্ন হওয়া ধর্মীয় ভবন এবং কাঠামো
This template is meant for Hebrew text with nikud and audio - basically it's a bigger and serif font (although those who don't have Hebrew fonts will see Microsoft Sans Serif). The second parameter allows you to link to an audio file. Use the link parameter to add [[হিব্রু ভাষা|হিব্রু]]: to the start.  It is otherwise identical to .  ব্যবহার উদাহরণ:  {{lang-he-a|עברית|SoundFile.ogg}}  {{lang-he-a|עברית|SoundFile.ogg|link=yes}}  বিষয়শ্রেণী:ইহুদি এবং ইহুদি ধর্ম টেমপ্লেট
মিফস বা Mifos গ্রামীণ ফাউণ্ডেশনের একটি উদ্যোগ এবং একটি আর্থিক সফটওয়্যার যা ক্ষুদ্রঋণ প্রদানকারী প্রতিষ্ঠানে ব্যবহারের জন্য তৈরি করা হয়েছে। এই সফটওয়্যারের মাধ্যমে একটি ক্ষুদ্রঋণ প্রদানকারী প্রতিষ্ঠানের মূল কর্মকাণ্ড ব্যবস্থাপনার সুবিধা রয়েছে। "Mifos" নামটি এসেছে মূলত একটি অ্যাক্রোনেম থেকে "'Micro Finance Open Source", কিন্তু এটি অ্যাক্রোনেম হলেও এখন সফটওয়্যারটির নাম হিসেবে ব্যবহৃত হচ্ছে।   মিফস ব্যবহারকারী ক্ষুদ্রঋণ প্রদানকারী প্রতিষ্ঠান   Grameen Koota  Adhikar  Nirantara    খবরে মিফস   Mifos -open source software for microfinance in new avatar   বহিঃসংযোগ   Mifos website     (hosts software downloads and mailing lists)  Mifos User Manual   তথ্যসূত্র   বিষয়শ্রেণী:সফটওয়্যার
হাড় কিপ্‌টে বৃন্দাবন দাস রচিত ও সালাউদ্দিন লাভলু পরিচালিত একটি খুবই জনপ্রিয় টেলিভিশন ধারাবাহিক । মূল চরিত্রে অভিনয় করেছেন আমিরুল হক চৌধুরী, চঞ্চল চৌধুরী, মোশাররফ করিম, আ খ ম হাসান, শামীম জামান, শাহানাজ খুশিসহ আরো অনেকে। হাড়কিপটে ধারাবাহিকের নতুন কিস্তি হলো হারাধনের একটি বাগান।   অভিনয়  উল্লেখযোগ্য অভিনয়শিল্পীরা হলো:   আমিরুল হক চৌধুরী  চঞ্চল চৌধুরী  মোশাররফ করিম  আ খ ম হাসান  শামীম জামান  বৃন্দাবন দাস  শাহানাজ খুশি  গোলাম হাবিবুর রহমান মধু  শামীম জামান  শিরিন আলম  মিলন ভট্টাচার্য  মাসুদ রানা মিঠু  মনির হোসেন  আমানুল হক হেলাল  স্বর্ণা  মৌটুসী  খসরু  আনিসুর রহমান   উর্মী  তানভীর রিপন   কাহিনী  পাবনা জেলার চাটমোহর উপজেলার এক প্রত্যন্ত গ্রামের দুই বন্ধু নজর আলী ও হারাধন দত্ত। দুইজনই অসম্ভব কৃপণ যাকে বলে হাড়কিপ্টে আরকি। এই দুজনের  কৃপণতার জন্যে তাদের পরিবারে যে সংঘাত তাই নাটকের আলোচ্য বিষয়।  নজর আলীর তিন সন্তান ফজর, বহর ও নহর। তার সহধর্মিণী কমলা বানু। তিনি সংসারের খরচের ব্যাপারে খুবেই সংবেদনশীল। তাকে গ্রামের লোক কিপ্‌টে ডাকে, তবুও এসব গায়ে মাখে না তিনি। তার ধারণা, সবাই তাকে হিংসে করেই এসব বলে। নজর আলীর মতো তার মেঝছেলেও কৃপণ,এই পরিবারের ভুক্তভোগী তার স্ত্রী (কমলাবানু), বড় ছেলে(ফজর) এবং ছোট ছেলে (নহর)। অন্যদিকে বিপত্নীক হারাধনের ঘরে দুই ছেলেমেয়ে। মেয়ে শিবানী রাণী দত্তও বাবার মতো কৃপণ। তাই এই পরিবারের ভুক্তভোগী ছেলে ভূপেন দত্ত।   প্রতিক্রিয়া  হাড় কিপ্‌টে ধারাবাহিকটি খুবই প্রশংসা কুড়িয়েছে। সর্বস্তরের মানুষ প্রত্যেকটি চরিত্রকে ভালোবেসেছে।   তথ্যসূত্র    বহিঃসংযোগ   ইউটিউবের সিডি চয়েন্স ড্রামাতে  বঙ্গ বিডিতে   বিষয়শ্রেণী:বাংলাদেশী টেলিভিশন ধারাবাহিক বিষয়শ্রেণী:টেলিভিশন ধারাবাহিক
বাদকুল্লা রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলার রাণাঘাট মহকুমার হাঁসখালী সমষ্টি উন্নয়ন ব্লকের অন্তর্গত সেন্সাস টাউন অবস্থিত।  এই স্টেশন থেকে পরবর্তী স্টেশন হল - জালাল খালি হল্ট রেলওয়ে স্টেশন এবং পূর্ববর্তী স্টেশন হল তাহেরপুর রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেইন লাইন নামে পরিচিত) চালু করা হয়েছিল।  রেলপথ  তাহেরপুর রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে।   পরিকাঠাম   স্টেশনটির পরিকাঠাম ভূমিগত। এই স্টেশনে ৩টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাদকুল্লা রেলওয়ে স্টেশনে ৩টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  বাদকুল্লা রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্র পরীক্ষা করার ব্যবস্থা নেই।   বৈদ্যুতীকরণ বাদকুল্লা রেলওয়ে স্টেশনের রেলপথে বৈদ্যুতিক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  বাদকুল্লা রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ীভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র   বহিঃসংযোগ    বাদকুল্লা রেলওয়ে স্টেশন মানচিত্র  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
সৈয়দ জুলফিকার আলী বোখারী (মৃত্যু ৪ জানুয়ারী ২০১৮) ছিলেন একজন পাকিস্তানি কূটনীতিক এবং প্রশাসক যিনি ১৯৯৫ থেকে ১৯৯৯ সালের মধ্যে পাকিস্তান ক্রিকেট বোর্ডের (পিসিবি) চেয়ারম্যান ছিলেন। তিনি স্পেনে পাকিস্তানের রাষ্ট্রদূত ছিলেন।   তিনি আইচিসন কলেজে শিক্ষিত হয়ে দু'বার পাকিস্তানের জাতীয় সংসদ সদস্য নির্বাচিত হয়েছিলেন।   তিনি  সাবেক সিনেটর সৈয়দ ইফতিখার আলী বোখারীর ভাই ছিলেন।   তথ্যসূত্র   বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:২০১৯-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:পাকিস্তান ক্রিকেট বোর্ডের প্রেসিডেন্ট ও চেয়ারম্যান বিষয়শ্রেণী:আইচিসন কলেজের প্রাক্তন শিক্ষার্থী
থাম্ব|আল-জাহরা মসজিদ,২০০৬ ফাতিমা আল-জাহরা মসজিদ একটি শিয়া ইসলামী আদর্শের মসজিদ। এটি অস্ট্রেলিয়ার প্রথম এবং সবচেয়ে বড় শিয়া মসজিদ। এছাড়াও সমগ্র অস্ট্রেলিয়ার মধ্যে মসজিদটি অন্যতম বৃহত্তম।   অবস্থান  ফাতিমা আল-জাহরা মসজিদ অস্ট্রেলিয়ার নিউ সাউথ ওয়েলসের সিডনি শহর থেকে একটু দূরে শহরতলীতে অবস্থিত।   ইতিহাস  ১৯৮০ সালে ফাতিমা আল-জাহরা মসজিদের নির্মাণকাজ শেষ হয়। মসজিদের প্রতিষ্ঠাতা হলেন শেখ ফাহাদ আল-আমেলি।   শৈলী  ফাতিমা আল-জাহরা মসজিদটি একটি মিনার ও একটি গম্বুজ দ্বারা সজ্জিত করা হয়েছে। এর প্রধান ফটকে ইসলামী ঐতিহ্যে জ্যামিতিক কারুকাজ স্থাপন করা হয়েছে। মসজিদের ভেতরের দেওয়ালেও এই ধরনের চিত্রকর্ম রয়েছে।   রাজনীতিতে প্রভাব  যেহেতু মসজিদটি নির্মাণের ফলে সেখানকার অবকাঠামোগত উন্নয়ন হয়েছিলো, তাই এটা বলা হয় যে সেখানকার ভোটারদের মধ্যে এর যথেষ্ট প্রভাব পড়েছে। রাজ্যের নির্বাচনে এমনকি জাতীয় নির্বাচনে এর প্রভাব লক্ষ্যণীয়।   কার্যক্রম  মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।   হুমকি  মসজিদটিতে প্রার্থনাকারীরা ইসলামের বার ইমামিয়া শিয়া আদর্শ অনুসরণ করে। তাদের বিরুদ্ধে বিভিন্ন মহল থেকে প্রায়ই বিভিন্ন হুমকি আসে, যার বেশির ভাগই আসে মুসলিম সম্প্রদায় থেকে। মুসলিমদের সুন্নী মতাদর্শবাদীরা এই হুমকি দিয়ে থাকে বলে অভিযোগ করা হয়।   তথ্যসূত্র   বিষয়শ্রেণী:সিডনির মসজিদ বিষয়শ্রেণী:১৯৮০-এ সম্পন্ন মসজিদ বিষয়শ্রেণী:অস্ট্রেলিয়ার শিয়া ইসলাম
আমান্ডা জেন "মিলি" ডাউলার, ১৩ বছর বয়সী ইংলিশ স্কুলছাত্রী ২০০২ সালের ২১ মার্চ বিদ্যালয় থেকে বাড়ি না ফেরায় এবং ওয়ালটন-অন-টেমসের স্টেশন এভিনিউ দিয়ে যাবার পর থেকে তাকে আর দেখা যায়নি বলে তার বাবা-মা নিখোঁজ হওয়ার কথা নথিভুক্ত করেন।  ব্যাপক অনুসন্ধানের পর, ১৮ সেপ্টেম্বর হ্যাম্পশায়ারের ইয়েটলে ইয়েটলি হিথ উডসে ডাউলারের দেহাবশেষ আবিষ্কৃত হয়।  ২০১১ সালের ২৩ জুন লেভি বেলফিল্ড, যে মার্শা ম্যাকডোনেল ও অ্যামেলি ডেলাগ্রঞ্জের হত্যার জন্য এবং কেট শেডির হত্যার চেষ্টার জন্য ইতিমধ্যেই তিনটি যাবজ্জীবন কারাদণ্ডে দণ্ডিত ছিলেন, যেগুলি মিলি ডাউলার হত্যার পর ঘটেছিল। এছাড়াও ডাউলারকে অপহরণ ও হত্যার জন্য দোষী সাব্যস্ত করা হয় এবং আরেকটি সারাজীবনের সাজা ঘোষণা হয়। ২০১৬ সালের ২৭ জানুয়ারি, সারে পুলিশ ঘোষণা করে যে বেলফিল্ড ডাউলারকে অপহরণ, অপব্যবহার ও হত্যার কথা স্বীকার করেছে।  তাদের মেয়ের মৃত্যুর পর, ডাউলারের বাবা-মা মিলি ফান্ড নামে একটি দাতব্য প্রতিষ্ঠা করেছিলেন "জনসাধারণের নিরাপত্তা  এবং বিশেষ করে শিশুদের ও তরুণদের সুরক্ষার জন্য।" বেলফিল্ডের বিচারের সময় ডাউলারের পরিবার তাদের যেভাবে জেরা করা হয়েছিল তার সমালোচনা করেছিলেন। আদালতে ভুক্তভোগী ও সাক্ষীদের সাথে ব্যবহার নিয়ে মামলাটিতে বিতর্ক তৈরি করেছিল।  ডাউলার হত্যাকাণ্ড নিউজ ইন্টারন্যাশনাল ফোন হ্যাকিং কেলেঙ্কারিতে গুরুত্বপূর্ণ ভূমিকা পালন করেছিল। ২০১১ সালে, রিপোর্ট প্রকাশ করে যে কীভাবে নিউজ অব দ্য ওয়ার্ল্ড পত্রিকার সাংবাদিকরা নিখোঁজ হওয়ার খবর পাওয়ার পর ডাউলারের ভয়েসমেইল অ্যাক্সেস করেছিল, তার বাবা -মাকে মিথ্যা আশা দিয়েছিলেন যে তিনি এখনও বেঁচে আছেন। ফলে ব্রিটিশ জনসাধারণ উদ্ভূত সংবাদ পত্রিকা বন্ধে অবদান রেখেছিল এবং ব্রিটিশ মিডিয়ায় ফোন হ্যাকিং ও মিডিয়া নীতিশাস্ত্রের বিভিন্ন তদন্ত ও অনুসন্ধানের দিকে পরিচালিত করেছিল।   দেহ আবিষ্কার এবং হত্যা তদন্ত  ১৮ সেপ্টেম্বর২০০২ সালে, হ্যাম্পশায়ারের ইয়েটলির কাছে ইয়েটলি হিথ উডসে মাশরুম বাছাইকারীদের দ্বারা নগ্ন মানব দেহ আবিষ্কৃত হয়। পরবর্তীতে ডেন্টাল রেকর্ডের মাধ্যমে মৃতদেহটি যে ডাউলার তা নিশ্চিত করা হয়। পচনের তীব্রতার কারণে মৃত্যুর কারণ নিশ্চিত হওয়া যায়নি। তার নিখোঁজের সময় তার সাথে থাকা পোশাক বা পার্স, রাকস্যাক বা মোবাইল ফোন -এর কোনো জিনিসই উদ্ধার করা যায়নি। মৃতদেহ আবিষ্কারের ফলে পুলিশ মামলাটিকে একটি হত্যাকাণ্ডের তদন্ত হিসেবে পুনর্ব্যক্ত করে। সারে পুলিশ কর্তৃক পরিচালিত, তদন্তের নাম ছিল অপারেশন রুবি। তথ্যসূত্র  বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:পূর্বে নিখোঁজ ব্যক্তি বিষয়শ্রেণী:খুনের শিকার নারী বিষয়শ্রেণী:ইংল্যান্ডের নিখোঁজ ব্যক্তি
আসুনাফো উত্তর পৌর ​​জেলা হল আহাফো অঞ্চলে ঘানার ছয়টি জেলার মধ্যে একটি । এটি পূর্বে ১৯৮৮ সাল থেকে তৎকালীন বৃহত্তর আসুনাফো জেলার অংশ ছিল যতক্ষণ না জেলার দক্ষিণ অংশটি ১২ নভেম্বর, ২০০৩ (কার্যকরভাবে ১৭ ফেব্রুয়ারি ২০০৪) আসুনাফো দক্ষিণ জেলা হওয়ার জন্য রাষ্ট্রপতি জন আগিকুম কুফুরের একটি ডিক্রি দ্বারা বিভক্ত হয়েছিল। অবশিষ্ট উত্তর অংশের নাম পরিবর্তন করে আসুনাফো উত্তর জেলা করা হয় যা পরবর্তীতে ২৯ ফেব্রুয়ারি ২০০৮-এ পৌরসভার মর্যাদায় উন্নীত হয় এবং আসুনাফো উত্তর মিউনিসিপ্যাল ​​জেলায় পরিণত হয় । পৌরসভাটি আহাফো অঞ্চলের পশ্চিম অংশে অবস্থিত এবং এর রাজধানী শহর হচ্ছে গোয়াসো।   ইতিহাস  আসুনাফো উত্তর পৌর ​​জেলা ঘানার ২৬০টি মেট্রোপলিটন, পৌর ​​এবং জেলা অ্যাসেম্বলি (MMDAs) এর মধ্যে একটি এবং এটি আহাফো অঞ্চলের ৬টি পৌরসভা এবং জেলার অংশ। এটি ১৯১২ সাল পর্যন্ত তৎকালীন ব্রং-আহাফো অঞ্চলে তৈরি করা প্রথম জেলাগুলির মধ্যে একটি।  আসুনাফো উত্তর পৌর জেলা​​ ৬°২৭°N এবং ৭.০০°N অক্ষাংশ এবং ২°৫২°W দ্রাঘিমাংশের মধ্যে অবস্থিত এবং উত্তর পূর্বে আসুতিফি দক্ষিণ জেলা, উত্তর পশ্চিমে ডোরমা মধ্য পৌর ​​এবং জুয়াবোসো জেলা এবং সেফউই-ওয়াইসোর সাথে সীমানা রয়েছে। পশ্চিম-দক্ষিণ সীমান্তে পশ্চিম উত্তর অঞ্চলে পৌরসভা এবং দক্ষিণ-পূর্ব সীমান্তে আহাফো অঞ্চলের আসুনাফো দক্ষিণ জেলা।  পৌরসভার মোট ভূমির আয়তন হল ১০৯৩.৭ কিমি এবং ৩৮৯.৭ কিমি ২টি বনভূমি দ্বারা গঠিত৷ ২০১০ জনসংখ্যা এবং আবাসন আদমশুমারি অনুসারে পৌরসভার জনসংখ্যা ১২৪,৬৮৫ জন ৬২,৮৫৪ জন পুরুষ এবং ৬১,৮৩১ জন মহিলা৷   বহিঃসংযোগ     District: Asunafo North Municipal District  19 New Districts Created , November 20, 2003.   তথ্যসূত্র   বিষয়শ্রেণী:আহাফো অঞ্চলের জেলা
ইউসেপ () হলো বাংলাদেশের অন্যতম শীর্ষস্থানীয় সাহায্য-সংস্থা, যার পূর্ণ নাম আন্ডারপ্রিভিলেজড চিলড্রেনস এডুকেশনাল প্রোগ্রামস। নিউজিল্যান্ডের সমাজকর্মী লিন্ডসে অ্যালান চেইনি কর্তৃক ১৯৭২ সালে প্রতিষ্ঠিত এই প্রতিষ্ঠানটিতে বাংলাদেশের সুবিধাবঞ্চিত শিশুদের সম্পূর্ণ বিনামূল্যে শিক্ষাদান ও তাদের কারিগরি দক্ষতায় দক্ষ করে তোলার মাধ্যমে কর্মসংস্থানের ব্যবস্থা করা হয়। সংস্থাটির কার্যক্রম বর্তমানে বাংলাদেশের ৮টি জেলায় ৫৩টি সাধারণ শিক্ষা ও ১০টি কারিগরি শিক্ষা বিদ্যালয়ের মাধ্যমে বছরে প্রায় ৪৮ হাজার শিশু অন্তর্ভুক্ত রয়েছে।   প্রতিষ্ঠার ইতিহাস  ১৯৭০ সালের ঘূর্ণিঝড়ে বাংলাদেশের দক্ষিণ-পূর্ব উপকূলের দুর্দশাগ্রস্ত মা ও শিশুর স্বাস্থ্যসেবার জন্য নিউজিল্যান্ডের লিন্ডসে অ্যালেন চেইনী একটি ব্রিটিশ ত্রাণ কার্যক্রম নিয়ে এ দেশে এসে ত্রাণ তৎপরতার পাশাপাশি গৃহহীন ও দরিদ্র শিশুদের শিক্ষাদানের জন্য ডেনমার্ক সরকারের আর্থিক সহায়তায় কমিউনিটি স্কুলের মডেল অনুসারে একটি তিনবছর মেয়াদি প্রকল্প চালু করেন যা পরবর্তীতে দরিদ্র ও কর্মজীবী শিশুদের জন্য সাধারণ ও কারিগরি শিক্ষা কার্যক্রমের মাধ্যমে শিক্ষা ও প্রশিক্ষণ কর্মসূচী বজায় রাখে। ৬০ জন কর্মজীবি শিশুকে নিয়ে একটি উপ-আনুষ্ঠানিক বিদ্যালয় হিসাবে শুরু হওয়া ইউসেপ বর্তমানে ৫৩টি সাধারণ বিদ্যালয়, ১০টি কারিগরি বিদ্যালয় ও অংশিদারিত্বভিত্তিক কয়েকটি প্রশিক্ষণ কেন্দ্র পরিচালনা করে।   কার্যক্রম  ইউসেপ বর্তমানে সাধারণ বিদ্যালয়, কারিগরি বিদ্যালয় ও অংশিদারিত্বের ভিত্তিতে প্রশিক্ষণ কেন্দ্র পরিচালনা করছে। এই প্রতিষ্ঠানগুলোতে প্রায় ৪৮ হাজার হতে ৫৫ হাজার দরিদ্র ও কর্মজীবী শিশু ও যুব বয়সীরা যুক্ত রয়েছে। এসব প্রতিষ্ঠান হতে তারা এসএসসি ও সমমানের পরীক্ষায় কারিগরি শিক্ষা বোর্ডের অধীনে (ভোকেশনাল) পরীক্ষায় অংশগ্রহণ করে থাকে।   আরও দেখুন   লিন্ডসে অ্যালান চেইনী।   তথ্যসূত্র    বহিঃসংযোগ   আন্ডারপ্রিভিলেজড্ চিলড্রেনস্ এডুকেশনাল প্রোগ্রামস্ (ইউসেপ) - বাংলাপিডিয়া হতে সংকলিত নিবন্ধ।  বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:বাংলাদেশ ভিত্তিক সংগঠন বিষয়শ্রেণী:বাংলাদেশী এনজিও বিষয়শ্রেণী:১৯৯০-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন
নিউ ইয়র্ক স্টেট রুট ১৮৬(সংক্ষেপে- এনওয়াই ১৮৬) যুক্তরাষ্ট্রে অবস্থিত নিউ ইয়র্কের পূর্ব-পশ্চিমমূখী একটি রাজ্য মহাসড়ক। পুরো রাস্তাটিই ফ্রাঙ্কলিন কাউন্টির  দক্ষিণ-পশ্চিমাঞ্চলীয় শহর হ্যারিসটাউনে অবস্থিত। এটির পশ্চিমপ্রান্ত এনওয়াই ৩০ এবং পূর্বপ্রান্ত এনওয়াই ৮৬ তে। এনওয়াই ১৮৬  দক্ষিণাঞ্চলীয় অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। বর্তমান এনওয়াই ১৮৬ কে ১৯৮৯ সালে নামকরণ করা হয়, এনওয়াই ৮৬ এর সাথে।  রাস্তার বিবরণ এনওয়াই ১৮৬ এর পশ্চিমপ্রান্ত লেক ক্লিয়ারের পূর্বতীরে অবস্থিত হ্যারিসটাউনের এনওয়াই ৩০ থেকে শুরু। এখানে রাস্তাটি লেক ক্লিয়ার রোড নামে পরিচিত, তারপর রাস্তাটি পূর্ব-উত্তরপূর্বদিকে চলে যায়। পথিমধ্যে একটি খাঁড়ি এবং দুটি রেলসড়ক অতিক্রম করে।  দক্ষিণে এটি অ্যাড্রিয়নডেক স্টেট পার্ক এবং অ্যাড্রিয়নডেক আঞ্চলিক বিমানবন্দরের সংযোগসড়ক হিসেবে ব্যবহৃত হয়। এখানে রাস্তাটি বেশকিছু স্থানীয় সড়ককে অতিক্রম করে। বিমানবন্দর অতিক্রম করে এনওয়াই ১৮৬ ধীরে ধীরে উত্তর-পূর্বে মোড় নিয়ে গতানুগতিক ভাবে চলতে থাকে। এনওয়াই ১৮৬ হ্যারিসটাউনের এনওয়াই ৮৬ এর সাথে মিলিত হবার মাধ্যমে সমাপ্তি ঘটায়।  ইতিহাস বর্তমান এনওয়াই ১৮৬ আসলে ১৯২৪ সালে নামকরণকৃত এনওয়াই ১০ এর অংশ ছিল।  পরবর্তিতে কানাডা সীমান্তে একে এনওয়াই ৩০ হিসেবে ১৯৩০ সালে পূনঃনামকরণ করা হয়। লেক ক্লিয়ার এবং হ্যারিসটাউনের মধ্যবর্তি এনওয়াই ১০ কে এনওয়াই ৮৬ নাম দিয়ে যাই পর্যন্ত বর্ধিত করা হয়। এনওয়াই ৮৬, ১৯৮৯ সাল পর্যন্ত বিদ্যমান ছিল, পরে এটিকে এনওয়াই ১৯২ নাম দিয়ে রদ করা হয়। এনওয়াই ১৯২ কে তখন উত্তর-পশ্চিম বরাবর ঘুড়িয়ে দেয়া হয় এবং লেক ক্লিয়ার থেকে  হ্যারিসটাউন পর্যন্ত এনওয়াই ৮৬ কে এনওয়াই ১৮৬ নামকরণ করা হয়।  মূখ্য অংশবিশেষ পুরো রাস্তাটিই ফ্রাঙ্কলিন কাউন্টির  দক্ষিণ-পশ্চিমাঞ্চলীয় শহর হ্যারিসটাউনে অবস্থিত।   মাইল  কি.মি.  গন্তব্য ০০  ০০  এনওয়াই ৩০ ৩.৮৮  ৬.২৪  এনওয়াই ৮৬  তথ্যসূত্র  বহিঃসংযোগ  বিষয়শ্রেণী:নিউ ইয়র্ক অঙ্গরাজ্যের মহাসড়ক
তখতপুর () ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৬৯ মিটার (৮৮২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে তখতপুর শহরের জনসংখ্যা হল ১৬,৯৮৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে তখতপুর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:বিলাসপুর জেলার নগর ও শহর, ছত্তিশগড়
বি রাজা রবি বর্মা একজন ভারতীয় রাজনীতিবিদ এবং তামিলনাড়ু থেকে নির্বাচিত সাবেক সংসদ সদস্য। তিনি ১৯৮৯ ও ১৯৯১ সালের নির্বাচনে সর্বভারতীয় আন্না দ্রাবিড় মুনেত্র কড়গম প্রার্থী হিসাবে পোল্লাচি আসন থেকে লোকসভায় নির্বাচিত হয়েছিলেন। Volume I, 1989 Indian general election, 9th Lok Sabha Volume I, 1991 Indian general election, 10th Lok Sabha    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর লোকসভা সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:দ্রাবিড় মুনেত্র কড়গমের রাজনীতিবিদ বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি)